Diari Oficial de la Generalitat Valenciana


Sumari del DOGV 5931, del 13-01-2009 (2008/15122)

Informació pública de l'aprovació inicial de la modificació núm. 7 del Pla General d'Ordenació Urbana, relativa al règim d'altures en les zones d'ordenació urbanística ampliació de casc (ACA), eixamplament urbà (ENS) i nucli històric (NUH) del nucli urbà regulades en els articles 132, 133 i 134 de les normes urbanístiques del Pla General.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/15848


Data del document
:   17-12-2008

Organisme emissor
:   Ajuntament d'Albal

Tipus de document
:   Informació Pública

Descriptors 

:   * Albal
    * administració local
    * pla d'urbanisme

Informació pública de l'aprovació inicial de la modificació núm. 7 del Pla General d'Ordenació Urbana, relativa al règim d'altures en les zones d'ordenació urbanística ampliació de casc (ACA), eixamplament urbà (ENS) i nucli històric (NUH) del nucli urbà regulades en els articles 132, 133 i 134 de les normes urbanístiques del Pla General. [2008/15929]
L'Ajuntament en Ple, en sessió celebrada el passat dia 16 de desembre de 2008, va aprovar inicialment la modificació del Pla General d'Ordenació Urbana d'Albal (número 7) consistent en la disminució del règim d'altures en sòl urbà no inclòs en unitats d'execució, concretament les zones d'ordenació urbanística ampliació de casc (ACA), eixamplament urbà (ENS) i nucli històric (NUH) regulades en els articles 132, 133 i 134 de les normes urbanístiques del Pla General.
A l'empara del que preveuen els articles 94 de la Llei Urbanística Valenciana (Llei 16/2005, de 30 de desembre), i 223 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, de la Generalitat (ROGTU), que remeten al procediment establit per l'article 83 de la LUV, se sotmet a informació pública per període d'un mes, termini durant el qual es troba a disposició de qualsevol interessat el projecte diligenciat de la modificació del Pla General, per a la seua consulta pública, en el Departament d'Urbanisme de l'Ajuntament d'Albal, ubicat en la 2ª planta de l'edifici de l'Ajuntament, siti en la plaça del Jardí, núm. 7 d'este municipi, a fi de poder realitzar totes les al·legacions que s'estimen pertinents.
A este efecte s'efectua, així mateix, publicitat telemàtica de l'expressada modificació, penjant el contingut del Pla en la pàgina web de l'Ajuntament, conforme s'establix en la Llei Estatal de Sòl (art. 11.3) i Orde de 26 d'abril de 2007 de la Conselleria de Territori i Habitatge de la Generalitat, en desplegament d'allò que s'ha disposat per la disposició addicional 7a de la LUV i l'article 560 del ROGTU, i això en versió bilingüe (castellà-valencià), en compliment de la Llei 4/1983, de 23 de novembre, de la Generalitat Valenciana, d'Ús i Ensenyament del Valencià i recomanacions efectuades pel Sindic de Greuges.
Al no tindre repercussió la modificació que es planteja respecte als municipis limítrofs ni sobre les restants administracions públiques les competències i els béns de les quals no poden veure's afectats, no es fa necessària la negociació i consulta amb uns o altres, i de la mateixa manera es considera que, per no haver-hi entitats representatives d'interessos veïnals o de col·lectius ciutadans particularment afectats, segons es deduïx del registre municipal d'associacions veïnals, no es considera preceptiva la formalització de consultes i acords respecte d'això, amb caràcter previ a la seua aprovació inicial.
El sotmetiment a informació pública de la modificació del Pla General determina la suspensió de l'atorgament de les llicències d'edificació, demolició i parcel·lació i les vinculades amb les d'activitat que s'oposen a les determinacions objecte de modificació, restringida a les illes afectades per la modificació proposada que s'indiquen en la memòria del document modificatiu i que figuren en el pla que incorpora el dit document, al constituir les noves determinacions una modificació del règim urbanístic vigent, i així s'ha acordat pel Ple de l'Ajuntament, en la sessió celebrada el dia 16 de desembre de 2008, de conformitat amb el que preceptua l'article 101.2 de la LUV.
Albal, 17 de desembre de 2008.- L'alcalde president: Ramón Marí Vila.